आठ गांवों पर 80 लाख बकाया, विद्युत निगम इसी सप्ताह उतारेगा ट्रांसफार्मर
बिजलीनिगम की ओर से बार-बार हिदायत देने के बाद भी बिजली के बकाया बिल जमा नहीं कराने पर इसी सप्ताह आठ गांवों के बिजली के ट्रांसफार्मर पुलिस की मदद से हटाए जाएंगे। इन गांवों के 226 उपभोक्ताओं पर 80 लाख की राशि बकाया चल रही है। ब्लॉक में मेहताबपुरा में 21 उपभोक्ताओं पर 12 लाख, पीपल्दाकलां में 62 उपभोक्ताओं पर 19 लाख, लाेलकिया में 17 उपभोक्ताओं पर 7 लाख, माधोपुरा में 13 उपभोक्ताओं पर 8 लाख, टकरिया में 19 उपभोक्ताओं पर 6 लाख, ढाड़ी में 23 उपभोक्ताओं पर 5 लाख, बोरडा़ में 17 उपभोक्ताओं पर 5 लाख, थाना में 21 उपभोक्ताओंं पर साढ़े 6 लाख, श्रीपुरा में 16 उपभोक्ताओं पर साढ़े 6 लाख, सीमल्या अहेड़ी बस्ती में 17 उपभोक्ताओं पर साढ़े 6 लाख बकाया चल रहे हैं। वहीं सहायक अभियंता दिनेश मीणा ने बताया कि बकाया चल रहे उपभोक्ताओं को बिल जमा कराने के लिए कई बार अवगत करा दिया है। मार्च चल रहा है। स्कीम के तहत बगैर किसी पैनल्टी के बिल जमा करा सकते हैं, लेकिन बार-बार कहने के बाद भी बिल जमा नहीं कराने वालों के इसी सप्ताह ट्रांसफार्मर उतारे जाएंगे।
hin_Deva hin_Deva